OzLabs/hebrew-wiki-articles huggingface dataset:
מרים א. פרגוסון

מרים אמנדה וואלאס "מא" פרגוסון (באנגלית: Miriam Amanda Wallace "Ma" Ferguson; ) הייתה פוליטיקאית אמריקאית, שכיהנה בשתי קדנציות כמושלת טקסס. היא הייתה האישה הראשונה שכיהנה בתפקיד זה, ואחת משתי הנשים הראשונות שכיהנו כמושלות בארצות הברית.

== חיים אישיים ==
פרגוסון נולדה ב-13 ביוני 1875 בחווה במחוז בל בטקסס, לג'ו לפסלי וואלאס ואליזה אלמירה וואלאלס<ref></ref>. היא למדה במכללת סלאדו ולאחר מכן במכללת ביילור פמיל. כשהייתה בת 24 התחתנה עם ג'יימס אדוארד פרגוסון, עורך דין. לזוג נולדו שתי בנות, אוידה ודוריס.

בין השנים 1915–1917 כיהן ג'יימס כמושל טקסס, אך הוא הואשם על ידי הסנאט של טקסס בגין פעולות שנקט כנגד אוניברסיטת טקסס. הסנאט הרשיע אותו ואסר עליו להחזיק שוב בתפקיד ציבורי בטקסס<ref></ref>.

ג'יימס מת משבץ מוחי בשנת 1944.

== קריירה ==
===קדנציה ראשונה===
בשנת 1924, לאחר הדחתו של בעלה, התמודדה פרגוסון על המועמדות הדמוקרטית לתפקיד המושל והצליחה להיבחר. במהלך מסע הבחירות שלה היא הבהירה שהיא ממשיכה את דרכו של בעלה. באותה שנה היא ניצחה בבחירות הכלליות עם 58.9% וכך הפכה למושלת הראשונה של טקסס.
===קדנציה שנייה===
בשנת 1932 התמודדה פרגוסון שוב בבחירות, והביסה את המועמד הרפובליקני אורוויל בולינגטון עם 61.6%. מיד לאחר כניסתה לתפקיד בינואר 1933 היה עליה להתמודד עם בעיות כלכליות שנוצרו בעקבות השפל הגדול, מה שגרם לה לקצץ בתקציבי כוחות הביטחון. מהלך זה גרם לעליית הפשיעה בטקסס.

בשנת 1940 התמודדה פרגוסון שוב על המועמדות הדמוקרטית, אך ללא הועיל.

היא מתה מאי ספיקת לב בשנת 1961, בהיותה בגיל 86, ונקברה בבית הקברות של מדינת טקסס שבאוסטין.

== הערות שוליים ==

== קישורים חיצוניים ==

* 
* 

קטגוריה:בני זוג של פוליטיקאים אמריקאים
קטגוריה:מושלות מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי טקסס
קטגוריה:אישים הקבורים בבית הקברות של מדינת טקסס
קטגוריה:אמריקאיות שנולדו ב-1875
קטגוריה:אמריקאים שנולדו ב-1875
קטגוריה:אמריקאיות שנפטרו ב-1961
קטגוריה:אמריקאים שנפטרו ב-1961
באנו לתקן

באנו לתקן הוא אלבום האולפן השני של צמד ההיפ הופ הישראלי שרק וצוקוש. האלבום יצא לאור ב-17 בדצמבר 2020 דרך תאקט רקורדס ו-NMC.

== סינגלים ==
* Non Stop – יצא לאור ב-14 באפריל 2020 כסינגל הראשון מתוך האלבום. בשיר משתתף הראפר מיכאל סוויסה.
* איך אדע – יצא לאור ב-14 באפריל 2020 כסינגל השני מתוך האלבום.
* משקל כבד – יצא לאור ב-4 ביוני 2020 כסינגל השלישי מתוך האלבום.
* ראש טוב – יצא לאור ב-10 בספטמבר 2020 כסינגל הרביעי מתוך האלבום.
* הבשורה – יצא לאור ב-4 באוקטובר 2020 כסינגל החמישי מתוך האלבום. השיר כולל סימפול של השיר "כשתגדל" של הזמר יהודה פוליקר.
* באנו לתקן – יצא לאור ב-3 בדצמבר 2020 כסינגל השישי והאחרון מתוך האלבום. השיר כולל קולות רקע של סאבלימינל, חזי שקד וליה שקד.

== רשימת רצועות ==

== קישורים חיצוניים ==

קטגוריה:אלבומי היפ הופ ישראליים
קטגוריה:אלבומי תאקט
קטגוריה:אלבומים שהופקו על ידי סאבלימינל
קטגוריה:אלבומים בעברית
אורות (שכונה)

אורות היא שכונה במזרח תל אביב-יפו הממוקמת ממזרח ליד אליהו, ברובע 9. השכונה נחשבת לשכונת-משנה של כפר שלם. שמה הנוכחי של השכונה הוכרז בינואר 2011. בשכונה ישנן כ-300 משקי בית, והדירוג הסוציו-אקונומי עומד על כ-13 מתוך 20. 9.8% מתושבי העיר הם אקדמאים. גיל החציוני בשכונה הוא 65, הגבוה ביותר בעיר. 

בשטח השכונה ממוקמת מכללת אורט סינגאלובסקי.

== הערות שוליים ==

קטגוריה:תל אביב-יפו: שכונות
המינהל הווטרינרי של משרד הפנים הרוסי

המינהל הווטרינרי של משרד הפנים של האימפריה הרוסית (ברוסית: Ветеринарное управление МВД Российской империи) היה גוף של משרד הפנים של האימפריה הרוסית שהוקם באפריל 1901 בסנקט פטרבורג. מטהו היה ממוקם בכיכר תיאטרלניה מספר 3 וכבש חלקית את בניין הקונסרבטוריון.<ref>[http://www.invetbio.spb.ru/journal/articles/n5x2.html ВЕТЕРИНАРНОЕ ЗАКОНОДАТЕЛЬСТВО В ПРАКТИЧЕСКОЙ ВЕТЕРИНАРНОЙ ДЕЯТЕЛЬНОСТИ]</ref>
== משימות ==
* מניעת מחלות מידבקות בחיות בית ובעלי חיים<ref>[https://books.google.ru/books?id=LMpzuMdF3GQC&pg=PA62&lpg=PA62&dq=Джунковский+Евгений+Павлович&source=bl&ots=NwvWqbPMir&sig=VyfwgsL-dHYGyfQZLDEP-AX3KnQ&hl=ru&ei=v-8lTcKKEs2UOuHP0KIC&sa=X&oi=book_result&ct=result&resnum=6&ved=0CDQQ6AEwBTgU#v=onepage&q&f=false Энциклопедия МВД России]</ref>
* ארגון בתי חולים וטרינריים, בתי ספר ומעבדות
* איסוף מידע על המצב הווטרינרי והסניטרי של פרובינציות האימפריה הרוסית
* עריכת הוראות עבור עבודת הווטרינרים
* עריכת דו"חות על ייצוא מוצרים לבעלי חיים ובעלי חיים מחוץ למדינה
* פיתוח אמצעים לשימור מוצרי בשר מתכלים
* איסוף דו"חות על אחוז איסוף הבקר לפי מחוזות האימפריה

בשנת 1917 הועבר המינהל הווטרינרי של משרד הפנים למינהל המפקח הרפואי הראשי של משרד הפנים. בשנת 1918 הוקמה המחלקה הווטרינרית תחת הקומיסריון העממי לענייני פנים ברפובליקה הסוציאליסטית הסובייטית הפדרטיבית הרוסית, שפורק לבסוף בשנת 1919.
== מדענים וזואטולוגים מפורסמים ששירתו במינהל הווטרינרי במשרד הפנים ==
* ולנטין נגורסקי – אפיזואטולוג, מהדר החקיקה הווטרינרית הראשונה בנושא מאבק ומניעת אפיזואטיקה ברוסיה.
* ארקדי רייבסקי – מדען-אפיזואטולוג, מארגן מעבדות בקטריולוגיות רבות.
* יבגני דז'ונקובסקי<ref>[http://www.ourbaku.com/index.php5/Джунковский_Юрий(Георгий)_Евгеньевич_—_Воспоминания... отрывок из рассказа Джунковского Ю. Е.(1896—1972), записанный журналистом радио «Свобода» Владимиром Рудиным в 1965 году]</ref> – פרוטוזואולוג, הקים לראשונה את הגורם הסיבתי של תיאילריוזיס בבקר.
* סרגיי גרינצר<ref>[http://i51.tinypic.com/dbqe04.jpg Адрес-календарь Весь Петроград за 1916 год]</ref> – וטרינר, מחבר היצירה "המצב הנוכחי של העניינים הווטרינריים ברוסיה".<ref>[http://i53.tinypic.com/wjhx12.jpg Титульный лист работы]</ref>
* פרופסור ניקולאי מיכין – ראש המחלקה בשנת 1917.

== הערות שוליים ==

קטגוריה:1901 ברוסיה
קטגוריה:משרד הפנים (רוסיה)
קטגוריה:וטרינריה
המועצה הרפואית של משרד הפנים הרוסי

המועצה הרפואית של משרד הפנים (ברוסית: Медицинский совет МВД) הייתה מחלקה שהוקמה בשנת 1803 תחת מחלקת המשטרה של משרד הפנים כדי לשפר את מדע הרפואה והפרקטיקה וכן לפקח על פעילותם של מוסדות רפואיים ותרופות באימפריה הרוסית. בשנת 1810 הוא הועבר לאחריות משרד החינוך העממי. בשנים 1811–1822 היו שתי מועצות רפואיות: תחת משרד המשטרה (מאז 1819 תחת משרד הפנים) ותחת משרד החינוך העממי. מאז – פעלה רק המועצה הרפואית שתחת משרד הפנים.

המועצה הרפואית הייתה גוף ייעוץ קולגיאלי. ראש המועצה נקרא הדיקן ונבחר למשך 3 שנים מבין חברי המועצה. מאז 1836 אושרו היו"ר והחברים המלאים בהוראת הקיסר בהמלצת השר לענייני פנים מקרב המדענים "שזכו לכבוד אוניברסלי על מעשיהם", מומחים בעניינים הדורשים ידע רפואי מיוחד.

חברי המועצה היו מנהלי המחלקות הרפואיות של משרד הפנים ומשרד המלחמה; רופא המטה הכללי בחיל הים ונשיא האקדמיה לרפואה וכירורגיה. חברי הכבוד נבחרו על ידי המועצה ואושרו על ידי שר הפנים.

ההחלטות בכל הנושאים במועצה התקבלו על פי הצבעה ברוב קולות ואושרו על ידי שר הפנים. עד 1842 הייתה למועצה הזכות הבלעדית להעניק תארים גבוהים יותר לרופאים ללא בדיקות. מאז 1870 היו לה שני סגנים מאגודת התרופות של סנקט פטרבורג. מאז 1875 היה חבר בה פקיד ממשרד החינוך; מאז 1886 – פקיד ממשרד האוצר. מאז 1898 פעלה תחת המועצה מעבדה לייצור מחקר רפואי ומדעי פלילי. המועצה פורקה במרץ 1918, בעקבות אירועי מהפכת פברואר, מהפכת אוקטובר ומלחמת האזרחים ברוסיה.

== לקריאה נוספת ==
* МВД России, энциклопедия. – Москва: Объед. редакция МВД России, «Олма-пресс», 2002. 

== קישורים חיצוניים ==
* [https://mvd.ru/history/1802_1917 ההיסטוריה של משרד הפנים של רוסיה (1802–1917)]

קטגוריה:האימפריה הרוסית: היסטוריה
קטגוריה:משרד הפנים (רוסיה)
קטגוריה:רוסיה: בריאות ורפואה
יצחק איש-הורביץ

יצחק איש-הורביץ (25 בדצמבר 1931 – 21 בדצמבר 2018) היה מנכ"ל ישראלי. כיהן כמנכ"ל תדיראן תקשורת, וכמנכ"ל משרד התקשורת.
==קורות חייו==
יצחק איש-הורביץ נולד במושבה עקרון (מזכרת בתיה כיום) כבן אמצעי ולו שתי אחיות. בנם של לאה ובן-ציון איש-הורביץ. נצר לרב ישעיה הלוי הורוביץ את לימודיו היסודיים עשה במושבה, ובסיומן זכה במלגה והתקבל לגימנסיה ברחובות. בהיותו תלמיד כיתה י" נבחר ליו"ר ועד התלמידים של כל הגימנסיה. בחופשת הקיץ השתתף בקורס מ"כים של ההגנה. את מירב זמנו בכיתה י"א הקדיש במסגרת הפלמ"ח לליווי שיירות שעברו בכפרים ערביים. בשנת 1948 גויס לצה"ל, והתמנה למ"כ בגדוד הראשון של הנח"ל.
ב-1950 עד 1954 למד הנדסת אלקטרוניקה בטכניון, במלגה מאת העתודה האקדמית.

ב-1954 במהלך לימודיו בטכניון סיים קורס קצינים בהצטיינות ואת סיכת הקצין ענד לו הרמטכ"ל, רב-אלוף יגאל ידין. ב-1956 התמנה לקצין הטכני של חיל הקשר בפיקוד דרום. במלחמת סיני טיפל בקשר רדיו-טלפון בין המפקדות לבין היחידות בשטח ובפיתוח מכוניות הקשר שנשלחו אל השטח. לאחר המלחמה התמנה לקצין הטכני של המטכ"ל, והיה אחראי להתקנות בבור, מקום מושבו של הפיקוד העליון של צה"ל.

בשנת 1957 נישא לחנה לבית וינוגרד, עורכת דין ועיתונאית, ונולדו להם שלושה ילדים.

מ-1962 עד 1987 היה חבר בהנהלת תדיראן. בשנת 1965 הקים את תדיראן תקשורת אותה ניהל עד 1980. מ-1981 עד 1984 כיהן כסמנכ"ל לתכנון, מחקר ופיתוח ומ־1984 עד 1987 כיהן כנשיא שלוחת תדיראן בארצות הברית והתגורר בניו יורק.

ב-1987 ניהל את JIM – JERUSALEM INSTITUTE OF MANAGEMENT – מכון מחקר של אוניברסיטאות הרווארד ותל אביב.
ב-1988 מונה על ידי שר התקשורת גד יעקבי לתפקיד מנכ"ל משרד התקשורת. בהמשך כיהן כחוקר בכיר במרכז לחיזוי טכנולוגי באוניברסיטת תל אביב ויועץ לשר התקשורת.

איש-הורביץ היה חבר ב של המועצה להשכלה גבוהה וניהל את הקונסורציום לתקשורת לוויינים.
היה חבר בוועדות ציבוריות בתחום התקשורת וביניהן: ועדת בועז, ועדת גרונאו ועדת רשות התקשורת ובמספר דירקטוריונים כולל של חברת נטוויז'ן וצח"מ בקיבוץ אפיקים.
כיהן כנשיא הסניף הישראלי של אגודת מהנדסי החשמל AEEE, נשיא מועדון תל אביב – יפו של רוטרי, עמית פול האריס של "רוטרי" העולמי, יו"ר העמותה לחקר משפחת הורוביץ, ופעיל בארגון "בקול" לכבדי שמיעה ובמרכז יום לקשיש בשכונת התקווה.

==הערות שוליים==

 
קטגוריה:בוגרי הטכניון - מכון טכנולוגי לישראל
קטגוריה:מהנדסים ישראלים
קטגוריה:מנכ"לי משרד התקשורת
קטגוריה:מנכ"לים ישראלים
קטגוריה:ישראלים שנולדו ב-1931
קטגוריה:ישראלים שנפטרו ב-2018
יעקב גונין

יעקב שלמה גונין (3 באוגוסט 1952 – 8 באוקטובר 1973) היה חייל בסיירת גולני, שלחם בחזית הסורית במלחמת יום הכיפורים ונפל בקרב. על פעולתו במלחמה עוטר גונין בעיטור העוז.

==ביוגרפיה==
יעקב גונין נולד בטבריה. מעט אחר כך עברה משפחתו להתגורר באשקלון. הוא סיים את לימודיו בבית ספר תיכון שם. נחשב לנער פעיל מאוד ולספורטאי מעולה. היה פעיל בתנועת הצופים.

גונין התגייס לצה"ל בקיץ 1971. התחיל בקורס טיס, ולאחר מכן עבר לשרת בחטיבת גולני. הוא הוצב בפלוגת הסיור של החטיבה כמקלען. היה חייל מצטיין ובעל ידע צבאי רב וקלע מעולה.

===במלחמת יום הכיפורים===
ביום השלישי למלחמה, 8 באוקטובר, השתתפה פלוגת הסיור של גולני בניסיון הראשון לכבוש את מוצב החרמון מידי הצבא הסורי, שכבש אותו ביום הראשון למלחמה. חיילי החטיבה ניהלו לחימה מרה עם הסורים שחסמו את דרכם. גונין פעל כמקלען בעמדה ובה חמישה חיילים, שעמדה בפני סכנת כיתור. במשך שעות אחדות לחמו החיילים בסורים בערפל סמיך ובטווחים קצרים. גונין לחם בגבורה וביעילות כשהוא מדלג מעמדה לעמדה ושבר את ההסתערויות הסוריות על החולייה. לבסוף נורה בראשו ונהרג. היה בין 23 חללי החטיבה בקרב זה.

יעקב גונין היה בן 21 במותו. הניח הורים ואחות. הוא נקבר בבית הקברות הצבאי בעירו אשקלון.

על פעולתו בקרב עוטר גונין לאחר המלחמה בעיטור העוז.

==הנצחה==
שמו של גונין הונצח על גבי האנדרטה לנופלים מבני אשקלון ועל גבי האנדרטה לחללי חטיבת גולני בצומת גולני. דברים לזכרו נכתבו בספר רעות שכזאת, שהוציאה החטיבה לזכר חייליה שנפלו במלחמה.

==קישורים חיצוניים==
* [https://www.izkor.gov.il/יעקב-שלמה%20גונין/en_1677d92de522df9c1c92ac0f28b6b7b9 קורות החיים של יעקב גונין], באתר "יזכור"
* [https://www.gvura.org/a4526-סמל-יעקב-גונין-ז-ל נוסח העיטור של יעקב גונין], באתר הגבורה
* [http://golani.gal-ed.co.il/Web/He/WarsVictims/Page/Default.aspx?ID=22842 יעקב גונין], באתר לזכר חללי חטיבת גולני

==הערות שוליים==

קטגוריה:אשקלון: אישים
קטגוריה:בוגרי תנועת הצופים בישראל
קטגוריה:חללי צה"ל במלחמת יום הכיפורים
קטגוריה:מעוטרי חטיבת גולני
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבתי קברות צבאיים ישראליים
קטגוריה:ישראלים שנולדו ב-1952
קטגוריה:ישראלים שנפטרו ב-1973
קטגוריה:חיילי חיל הרגלים במלחמת יום הכיפורים
קטגוריה:לוחמי סיירת גולני
פקודה לשכוח

פקודה לשכוח (ברוסית: Приказано забыть) הוא סרט צ'צ'ני משנת 2014, המתאר את הטבח בח'יבך מבעד לעדשת הגיבורים הראשיים דאוד וסדה, שתי דמויות בדיוניות שהוצגו כעדים לטבח לאחר שנמלטו מכפרן. הסרט נועד לצאת לאקרנים לראשונה ב-10 במאי 2014 אך נאסר מכיוון שמשרד התרבות הרוסי מכחיש רשמית את אירועי הטבח בח'יבך וטען כי הסרט ייצור שנאה אתנית לאחר שהוקיעו את הסרט כ"אנטי-רוסי".

תנועת ממוריאל לזכויות האדם הרוסית הצהירה על האירועים שהסרט תיאר כ"נחשבים לעובדה מקובלת". יוצרי הסרט הצהירו שאינם רוצים לקדם שנאת רוסים והסרט מתאר דמויות רבות של רוסים אתניים המתנגדים באופן מוחלט לפקודות להרוג אזרחים צ'צ'נים ואינגושטים שניתנו על ידי חבר הנ.ק.ו.ד., מיכאיל גווישיאני. למרות האיסור של הממשלה להציג את הסרט, הוא הוקרן בפסטיבל מוסקבה.<ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:סרטים ברוסית
קטגוריה:סרטים בצ'צ'נית
קטגוריה:סרטי 2014
קטגוריה:יצירות שצונזרו ברוסיה
ועדת הצנזורה (רוסיה)

עורכי המגזינים מגינים על מאמריהם. קריקטורה של המגזין הסאטירי "איסקרה". 1862
ועדת הצנזורה (ברוסית: Цензу́рный комите́т) הייתה ועדה ממשלתית שהוקמה באימפריה הרוסית תחת משרד החינוך העממי על פי אמנת הצנזורה שאומצה ב-9 ביולי 1804.

באמנת הצנזורה נכתב כי:<ref>[http://www.opentextnn.ru/censorship/russia/dorev/law/1804/ Устав о цензуре. 1804. 9 июля.] - полный текст</ref><blockquote>1. על הצנזורה מוטלת החובה לבחון כל מיני ספרים ועבודות שהוקצו לשימוש הציבור.2. הנושא העיקרי של שיקול זה הוא להעביר לחברה ספרים ועבודות התורמות להארת הנפש האמיתית ולחינוך המוסרי, ולהסיר ספרים ויצירות המנוגדים לכוונה זו.3. על בסיס זה, אין לפרסם ספר או מאמר אחד באימפריה הרוסית, ואף לא למכור אותם, שלא נבדקו בעבר על ידי הצנזורה.</blockquote>ועדת הצנזורה המרכזית הייתה ועדת הצנזורה הפטרבורגית, שהייתה כפופה ישירות לנאמן מחוז החינוך בעיר. במקביל, הוקמו ועדות צנזורה במחוזות מוסקבה, וילנסק, דורפאט, באזורי הקווקז ואחר כך במחוזות אחרים. כל הפרסומים המודפסים וכתב היד היו כפופים לצנזורה.

בתחילת המאה ה-20 ועדות הצנזורה היו חלק ממשרד הפנים.<ref name="vestnik_mgu">[http://www.spa.msu.ru/details_210_446.html Вестник Московского университета.] Серия 21. Управление (государство и общество) №3 – 2004 г.</ref>

== ראו גם ==
* סינון תכנים באינטרנט
* המינהל הראשי לענייני דפוס (רוסיה)

== קישורים חיצוניים ==
* [https://web.archive.org/web/20110721164426/http://www.opentextnn.ru/censorship/russia/dorev/law/1804/ אמנת הצנזורה]. 10 (22) .06.1826. פרויקט האגודה ההיסטורית הצבאית הרוסית "[https://lenizdat.ru/articles/1124221/ 100 מסמכים עיקריים של ההיסטוריה הרוסית]".

==הערות שוליים==

קטגוריה:האימפריה הרוסית: חוק ומשפט
קטגוריה:צנזורה ברוסיה
פרם-36

בניין ראשי
שחזור אחד מצריפי האסירים
הגדר בפרם-36
פרם-36 היה מחנה עבודה סובייטי, שנמצא ליד הכפר קוצ'ינו,<ref name="Krasnov"></ref> 100&nbsp;ק"מ (60&nbsp;מיילים) צפונית מזרחית לעיר פרם ברוסיה. זה היה חלק ממערכת מחנות הכלא הגדולה שהקימה ברית המועצות לשעבר בתקופת סטלין, המכונה גולאג.<ref name="OfficialWebsite"></ref><ref name="SitesOfConscience"></ref> נבנה בשנת 1946 ונסגר בדצמבר 1987, המחנה השתמר כמוזיאון בשנת 1994 ידי ארגון זכויות האדם הרוסי הפרטי Memorial<ref name="Stanley"></ref> ומאז 1995 פתוח לציבור כמוזיאון לתולדות הדיכוי הפוליטי פרם-36 (הידוע בכינויו מוזיאון הגולאג). המוזיאון מופעל על ידי ארגון ללא מטרות רווח בשם "מרכז ההנצחה של דיכוי פוליטי 'פרם-36'" והוא דוגמה היחידה שנותרה למחנה עבודה גולאגי, בזמן שמחנות אחרים ננטשו או נהרסו בידי הממשלה הסובייטית לפני פירוק ברית המועצות.

מאז תחילת המאה ה-21, המוזיאון ספג נסיגה בהיקף התמיכה והמימון של ארגוני ממשל מחוזיים, שאילצו אותו להיסגר באפריל 2014. בתקופה של התעניינות ופופולריות מחודשת ברוסיה לברית המועצות ועלייה בפטריוטיות עקב משבר קרים, הדבר נתפס בעיני רבים כקמפיין מאורגן נגד המוזיאון. כלי תקשורת רוסיים וכמה ארגונים לאומניים, החלו לתאר את המוזיאון כגיס חמישי.<ref></ref>

המוזיאון קיבל בממוצע 35,000 מבקרים בשנה<ref></ref> והיה חבר מייסד בקואליציה הבינלאומית של אתרי מצפון היסטוריים. בשנת 2004, קרן המונומנטים העולמית כללה את פרם-36 ברשימת הצפייה של מאה האתרים הנמצאים בסכנת הכחדה.<ref></ref> 

ב-2014, הסיורים נאסרו במשך תקופה ארוכה בתואנות שונות ולאחר שיפוץ תוקנה התצוגה במוזיאון כדי להסיר אזכורים לסטלין, לברז'נייב או לסיבות בפועל לכך שהאסירים הגיעו למחנה. דגש נוסף הושם על אסירים הכלואים בגין דעות לאומניות (למשל אוקראינים, פולנים ועוד).<ref></ref><ref></ref><ref></ref>

==קישורים חיצוניים==

* 

==הערות שוליים==

קטגוריה:רדיפות פוליטיות בברית המועצות
קטגוריה:צנזורה ברוסיה
קטגוריה:רוסיה: מוזיאונים
קטגוריה:מחנות עבודה
קטגוריה:גולאג
קטגוריה:חבל מנהלי פרם
10 Years

"" (בעברית: "10 שנים") הוא שיר שהוקלט על ידי הזמר האיסלנדי דאדי פרייר. השיר יצג את איסלנד באירוויזיון 2021.

== רקע ==
ב-29 בפברואר 2020, פרייר זכה בקדם האיסלנדי לאירוויזיון 2020, עם השיר "Think About Things". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-23 באוקטובר 2020, רשות השידור האיסלנדית הודיעה כי פרייר ייצג את איסלנד באירוויזיון 2021. ב-13 במרץ 2021, יצא לאוור השיר "".

== באירוויזיון ==
ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את השיר בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי איסלנד באירוויזיון
קטגוריה:שירים באנגלית
קטגוריה:שירים על זמן
קטגוריה:סינגלים שהגיעו למקום הראשון באיסלנד
הר מוניק

הר מוניק (באנגלית: Mount Monique) הוא הר בחלקו הצפוני של האי שארקו, המצוי במזרח ים בלינגסהאוזן באזור ארץ פאלמר, שבאנטארקטיקה.

גובהו של ההר 600 מטרים מעל פני הים, והוא ההר הגבוה ביותר באי שארקו; הר מוניק הוא ההר ה-2,490 בגובהו באנטארקטיקה.

להר מדרונות דרומיים המכוסים קרח, ומדרונות צפוניים סלעיים.

ההר מצוי 5.5 קילומטרים ממערב לנונאטאקי מאריון.

== היסטוריה ==
=== גילוי ההר ===

ההר התגלה ומופה באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

ההר צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה.

ההר מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר.

=== מקור השם ===

צוותו של שארקו התעקש שקראו לאזור שהתגלה על ידם "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לאי על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מוניק, לנונאטאקי מריון ולהר מרטין, על שם בנותיו.

הר מוניק קרוי על שם מוניק שארקו (בתו של שארקו) שנולדה בשנת 1907; השם ניתן להר ב-11 בינואר 1910.

== אזור אנטארקטי מוגן במיוחד ==

ההר מהווה חלק מהאזור האנטארקטי המוגן במיוחד 170 - "נונאטאקי מריון" (ASPA No.170).

האזור הוגדר כאזור מוגן במיוחד, בשל ערכיו הביולוגיים.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA374&lpg=PA374&dq=%22Mount+Monique%22&source=bl&ots=6UMiHyGf2M&hl=en&sa=X&ved=2ahUKEwj7k6GwtIPvAhUTfMAKHQSQBjQ4KBDoATAEegQIBRAD#v=onepage&q=%22Mount%20Monique%22&f=false Sailing Directions for Antarctica: Includes Islands South of Latitude 60°], P 374</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA170&lpg=PA170&dq=%22Mount+Monique%22&source=bl&ots=h8nrzZbhZY&hl=en&sa=X&ved=2ahUKEwizsrG5tIPvAhVDZMAKHX49CnE4RhDoATAJegQIBxAD#v=onepage&q=%22Mount%20Monique%22&f=false Sailing Directions for Antarctica: Including the Off-lying Islands South of Latitude 60°], PP 166 - 170</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Mount+Monique%22&source=bl&ots=qcPGsnLbu9&hl=en&sa=X&ved=2ahUKEwiGt8C8tIPvAhVcQ0EAHeUJDw84UBDoATAIegQIBxAD#v=onepage&q=%22Mount%20Monique%22&f=false Sailing Directions (planning Guide) and (enroute) for Antarctica], PP 379 - 381</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:10160 הר מוניק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110204 הר מוניק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9757&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מוניק] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-monique-antarctica/ הר מוניק] באתר peakery (מרחקים לאתרים סמוכים)

== הערות שוליים ==

מוניק
מוניק
ביג בוי

אנטוואן אנדרה פאטון (באנגלית: Antwan André Patton; נולד ב-1 בפברואר 1975), הידוע בשם הבמה ביג בוי (Big Boi), הוא ראפר, פזמונאי, שחקן ומפיק מוזיקלי, הידוע בעיקר בשל היותו חבר בהרכב ההיפ-הופ אאוטקאסט, לצד אנדרה 3000.

==ביוגרפיה==
פאטון נולד ובילה את המחצית הראשונה של ילדותו בסוואנה, ג'ורג'יה, ולמד בבית הספר התיכון הרשל ו. ג'נקינס,<ref></ref> לפני שעבר לאטלנטה עם דודתו רנה. הוא החליט להמשיך את התעניינותו במוזיקה בבית הספר התיכון Tri-Cities, בית ספר למגנטים לאמנות חזותית.

פאטון פגש את הראפר אנדרה 3000 כשלמדו בתיכון. השניים איחדו כוחות כהרכב ההיפ הופ אאוטקאסט בשנת 1992 וחתמו בחברת "לה-פייס רקורדס". בשנת 1994 הוציאו את אלבום הבכורה שלהם, Southernplayalisticadillacmuzik, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. לאחר מכן, הוציא הצמד את האלבומים ATLiens בשנת 1996 ו-Aquemini בשנת 1998 ופיתח את הצליל שלו, התנסה במגוון סגנונות וזכה להצלחה מסחרית. בשנת 2000 הוציא הצמד את האלבום Stankonia, שכלל את הסינגלים "Ms. Jackson" ו-"B.O.B", והגיע למקום השני במצעד הבילבורד 200. האלבום זכה בפרס גראמי לאלבום הראפ הטוב ביותר והשיר "Ms. Jackson" זכה בפרס גראמי לביצוע הראפ הטוב ביותר של צמד/להקה.

בשנת 2010 הוציא ביג בוי את אלבום הסולו הראשון שלו, Sir Lucious Left Foot: The Son of Chico Dusty. האלבום הגיע היישר אל המקום השלישי במצעד הבילבורד 200, עם 62,000 עותקים שנמכרו בשבוע הראשון לצאתו, ושהה במצעד סך של 13 שבועות.<ref name="Caulfield">Caulfield, Keith. [http://www.billboard.com/articles/news/957385/eminems-recovery-notches-three-weeks-at-no-1-on-billboard-200 Eminem's 'Recovery' Notches Three Weeks at No. 1 on Billboard 200]. Billboard. Retrieved on 2010-07-14.</ref><ref name="Jacobs">Jacobs, Allen. [http://www.hiphopdx.com/index/news/id.12393/title.hip-hop-album-sales-the-week-ending-9-26-2010 Hip Hop Album Sales: The Week Ending 9/26/2010] . HipHopDX. Retrieved on 2010-10-01.</ref> בנוסף, זכה האלבום לשבחים רבים ממבקרי המוזיקה, תוך שקיבל ציון של 90 מתוך 100 מ-Metacritic, בהתבסס על 33 ביקורות מקצועיות.<ref></ref><ref name="Metacritic"></ref>

בשנת 2012 הוציא את אלבומו השני כאמן סולו, Vicious Lies and Dangerous Rumors, המציג הופעות אורח של אמנים כגון T.I., לודאקריס, קיד קאדי, קלי רולנד, אייסאפ רוקי ובי.או.בי. האלבום זכה לשבחים ממבקרי המוזיקה.<ref></ref><ref name="Levinson"></ref><ref name="Butler"></ref>

בשנת 2017 הוציא את אלבומו השלישי, Boomiverse.

==דיסקוגרפיה==

===אלבומי אולפן===
* 2010: Sir Lucious Left Foot: The Son of Chico Dusty
* 2012: Vicious Lies and Dangerous Rumors
* 2017: Boomiverse

===מיקסטייפים===
* 2010: Mixtape for Dummies: A Guide to Global Greatness

===מיני-אלבומים===
* 2015: Big Grams 

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:זוכי פרס גראמי
קטגוריה:אמני אפיק רקורדס
קטגוריה:אמריקאים שנולדו ב-1975
הלנה צנגל

הלנה צנגל (בגרמנית: Helena Zengel; נולדה ב-10 ביוני 2008) היא שחקנית קולנוע גרמנייה, המוכרת מתפקידה הראשי בסרט ההוליוודי "חדשות העולם הגדול" .

==ביוגרפיה==
צנגל נולדה וגדלה בברלין, גרמניה.

== קריירה ==
היא החלה את קריירת המשחק שלה בגיל חמש בקליפ של להקת הרוק האלטרנטיבי "Abby" ובאותה שנה הופיעה בסרט הטלוויזיה הגרמני "Spreewaldkrimi: Mörderische Hitze". תפקידה הראשי הראשון בסרט, בגיל שמונה, היה בסרט דרמה בשם "Die Tochter" (הבת) שהוצג בפסטיבל הסרטים הבינלאומי בברלין של שנת 2017. היא הופיעה בתפקידי משנה בשני פרקים בסדרת הטלוויזיה הגרמנית "Die Spezialisten - Im Namen der Opfer" (המומחים - בשם הקרבנות) וכן במספר סרטי קולנוע וסרטי טלוויזיה.

בשנת 2019 כיכבה בסרט הדרמה הגרמני "מחוץ למערכת" שהוקרן בפברואר 2019 בפסטיבל הסרטים הבינלאומי בברלין, צנגל גילמה את התפקיד הראשי של ברנדט "בני", ילדה בת תשע אגרסיבית וטראומטית. על תפקיד זה היא זכתה בפרס הקולנוע הגרמני לשחקנית הטובה ביותר, והייתה מועמדת לפרס האקדמיה האירופית לקולנוע..

בשנת 2020 לוהקה צנגל על ידי סרטי יוניברסל לתפקיד ראשי בסרט המערבון האמריקאי "חדשות העולם הגדול" שביים במאי הקולנוע הבריטי פול גרינגראס. בעיבוד זה לרומן באותו שם משנת 2016 מאת הסופרת הקנדית-אמריקאית פאולט ג'יילס, צנגל מככבת כיתומה גרמנייה בת 10 בשם ג'והאנה לאונברגר, ואילו טום הנקס מככב לצדה כקפטן ג'פרסון קייל קיד. על הופעתה בסרט קיבלה צנגל מועמדויות לפרס גלובוס הזהב, לפרס גילדת שחקני המסך ולפרס סטלייט לשנת 2021, לשחקנית הטובה ביותר בתפקיד משנה.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Looping
|לילי
|
|-
|2017
|Die Tochter
|לוקה
|
|-
|2019
|מחוץ למערכת 
|ברנדט "בני"
|
|-
| rowspan="2" |2020
|חדשות העולם הגדול
|ג'והאנה לאונברגר
|מועמדת פרס גילדת שחקני המסך לשחקנית המשנה הטובה ביותר <small>(אנ') (2020)</small>
|-
|Baby Bitchka
|ילדה משחקת
|
|-
|2021
|A Christmas Number One
|נינה קוטר
|
|-
|TBA
|The Legend of Ochi
|
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014
|Spreewaldkrimi: Mörderische Hitze
|ג'והאנה בגיל 5
|סרט טלוויזיה של ZDF
|-
|2016, 2017
|Die Spezialisten – Im Namen der Opfer
|אניה רוטמן / לילי וייר
|2 פרקים
|-
|2017
|Der gute Bulle
|פביאנה
|סרט טלוויזיה של ZDF
|-
|2019
|Inga Lindström: Familienfest in Sommerby
|מילה
|סרט טלוויזיה של ZDF
|}

==קישורים חיצוניים==
* 

==הערות שוליים==

קטגוריה:שחקניות קולנוע וטלוויזיה גרמניות
קטגוריה:שחקניות ילדות גרמניות
קטגוריה:זוכי פרסים לקולנוע
קטגוריה:גרמניות שנולדו ב-2008
קטגוריה:גרמנים שנולדו ב-2008
I Don't Feel Hate

"I Don't Feel Hate" (בעברית: "אינני מרגיש שנאה") הוא שיר שהוקלט על ידי הזמר הגרמני ינדריק זיגוורט. השיר ייצג את גרמניה באירוויזיון 2021.

== רקע ==
ב-27 בפברואר 2020, רשות השידור הגרמנית הכריזה כי בן דוליץ' נבחר לייצג את גרמניה באירוויזיון 2020, עם השיר "Violent Thing". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-6 בפברואר 2021, רשות השידור הגרמנית הכריזה כי זיגוורט נבחר לייצג את גרמניה באירוויזיון 2021. ב-24 בפברואר 2021, נחשפה כותרת השיר, "I Don't Feel Hate", וב-25 בפברואר השיר יצא באופן רשמי.

== באירוויזיון ==
כחלק מ"חמשת המדינות הגדולות של האירוויזיון", גרמניה מעפילה אוטומטית לגמר. ב-22 במאי 2021, בגמר התחרות, הגיע זיגוורט למקום ה-25 עם שלוש נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי גרמניה באירוויזיון
קטגוריה:סינגלים בהוצאת פולידור רקורדס
הר מרטין (ארץ שארקו)

הר מרטין (באנגלית: Mount Martine) הוא הר מסיבי, בחלקו הצפוני של האי שארקו, המצוי במזרח ים בלינגסהאוזן באזור ארץ פאלמר, שבאנטארקטיקה.

גובהו של ההר 800 מטרים מעל פני הים.

להר מדרונות דרומיים המכוסים קרח, ומדרונות צפוניים סלעיים.

ההר מתנשא מעל החוף הצפוני של האי שארקו.

== היסטוריה ==
=== גילוי ההר ===

ההר התגלה ומופה באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

ההר צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה.

ההר מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר.

=== מקור השם ===

צוותו של שארקו התעקש שקראו לאזור שהתגלה על ידם "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לאי על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מרטין, לנונאטאקי מריון ולהר מוניק, על שם בנותיו.

הר מוניק קרוי על שם מוניק שארקו (בתו של שארקו) שנולדה בשנת 1907; השם ניתן להר ב-11 בינואר 1910.

== אזור אנטארקטי מוגן במיוחד ==

ההר מהווה חלק מהאזור האנטארקטי המוגן במיוחד 170 - "נונאטאקי מריון" (ASPA No.170).

האזור הוגדר כאזור מוגן במיוחד, בשל ערכיו הביולוגיים.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9481 הר מרטין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9077&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מרטין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מרטין
מרטין
יחסי אוסטרליה–עומאן

יחסי אוסטרליה–עומאן הם היחסים הדיפלומטיים שבין הקהילייה של אוסטרליה לבין סולטנות עומאן.

== סקירה כללית ==
אוסטרליה כוננה יחסים דיפלומטיים עם עומאן בשנת 1981. אוסטרליה מינתה קונסול כבוד במסקט בדצמבר 2011. שירותי אוסטרדה בעומאן ניתנים באמצעות שגרירות אוסטרליה בריאד. עומאן פתחה קונסוליה כללית במלבורן ביוני 2005, בעיקר כדי לתמוך בסטודנטים עומאנים באוסטרליה.

היחסים בין המדינות הם ידידותיים ומשתפים פעולה. כמייסדי עמותת איגוד האוקיינוס ההודי (IORA), אוסטרליה ועומאן עובדות בשיתוף פעולה כדי לקדם את שיתוף הפעולה במגוון נושאים אזוריים של שפת האוקיינוס ההודי, כולל דיג וביטחון ים ובטיחותו.

אוסטרליה ועומאן נהנות משיתוף פעולה הגנתי הדוק, עם ביקורים תכופים בנמל של ספינות הצי המלכותי האוסטרליות שנפרסות במפרץ ומגוון של תוכניות חילוף והכשרה להגנה.

קשרי החינוך נותרים חזקים, עם 1,190 הרשמות לסטודנטים עומאנים במוסדות אוסטרליה בשנת 2019. קיימים שמונה הסכמים פורמליים בין האוניברסיטאות האוסטרליות לעומאניות כדי להקל על חילופי סטודנטים ואקדמיה ושיתוף פעולה במחקר.

== סחר והשקעה ==
הסחר הדו-צדדי בין המדינות הסתכם ב-615.0 מיליון דולר בשנים 2018–2019. הייצוא העיקרי של אוסטרליה כולל בשר, חיטה ובעלי חיים. בשנים האלו היבוא מעומאן לאוסטרליה היה בשווי 57 מיליון דולר וכלל בעיקר נפט וסחורות נלוות.

מספר חברות אוסטרליות פעילות בעומאן במגוון תחומים. עומאן מעודדת השקעות אוסטרליות לתמוך באג'נדה שלה לרפורמה כלכלית, ויש לה אינטרס לנצל את ענפי החקלאות של אוסטרליה ואת המומחיות הקשורה למשאבי טבע, כולל בייצור חלב.

קיים פוטנציאל לשיתוף פעולה מדעי שימושי בנושאי חקלאות, חקלאות ימית ומערכות אקולוגיות בחוף. ישנם סיכויים משמעותיים להרחבה נוספת בשירותי החינוך האוסטרלים, כולל בתחום החינוך המקצועי (VET).

== נציגויות דיפלומטיות ==
* אוסטרליה מיוצגת בעומאן באמצעות שגרירותה בריאד, ערב הסעודית, ובנוסף מחזיקה קונסוליית כבוד במסקט.
* עומאן מיוצגת באוסטרליה באמצעות שגרירותה בטוקיו, יפן, ובנוסף מחזיקה קונסוליה כללית במלבורן.

== קישורים חיצוניים ==

* [https://www.dfat.gov.au/geo/oman/oman-country-brief יחסי אוסטרליה–עומאן], באתר משרד החוץ האוסטרלי

== הערות שוליים ==
פינלנד באירוויזיון 2021

פינלנד השתתפה באירוויזיון 2021 עם השיר "Dark Side", שבוצע על ידי הלהקה הפינית "בליינד צ'אנל".

== לפני האירוויזיון ==
פינלנד בחרה את נציגה לאירוויזיון באמצעות הקדם "Uuden Musiikin Kilpailu". הקדם נערך ב-20 בפברואר 2021, בעיר טמפרה שבדרום פינלנד. המופע הונחה על ידי אנטי טויסקו. הקדם שודר בפינית, שוודית, אנגלית ורוסית. מהדורת הקדם לשנת 2021 הייתה המהדורה הנצפית ביותר, עם מדרוג כולל של 1.1 מיליון צופים.

ב-1 בספטמבר 2020, רשות השידור הפינית הכריזה על פתיחת ההרשמה לתחרות, שנמשכה כשבוע. על פי חוקי הקדם, אחד מתוך הכותבים והמבצעים של השיר היה חייב להיות אזרח או תושב קבע של פינלנד. בסיום ההרשמה, ועדה מיוחדת שהואמנה על סינון הנרשמים בחרה שבעה שירים שעלו לשלב הבא.

===הגמר===
הגמר נערך ב-20 בפברואר 2021. שיטת הניקוד בקדם הפיני הורכה מ-75% הצבעות הקהל ו-25% הצבעות השופטים מאיסלנד, ארצות הברית, הולנד, הממלכה המאוחדת, פולין, ספרד ושווייץ. כל מדינה יכלה להעניק מספר זוגי של נקודות מ-2 עד 12. הצופים הצביעו בשיחת טלפון, SMS או הצבעה דיגיטלית.

{| class="wikitable sortable"
|-
! סדר
! אמן
! שיר
! מקום
! ניקוד
! שופטים
! קהל
|-
|1
|האחים טפלון ופנורה
|"I Love You"
|2
|180
|30
|150
|-
|2
|אקסל קנקאנרנטה
|"Hurt"
|5
|108
|56
|52
|-
|3
|לאורה פלדברה
|"Play"
|7
|13
|4
|9
|-
|4
|דני
|"Sinä päivänä kun kaikki rakastaa mua"
|6
|60
|22
|38
|-
|5
|אוסקר
|"Lie"
|4
|115
|62
|53
|-bgcolor="gold"
|6
|בליינד צ'אנל
|"Dark Side"
|1
|551
|72
|479
|-
|7
|אילטה
|"Kelle mä soitan"
|3
|149
|48
|101
|}

== באירוויזיון ==
ב-20 במאי 2021, הלהקה ביצעה את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות.

== הערות שוליים ==

קטגוריה:מדינות באירוויזיון 2021
2021
צ'יקטילו (סדרת טלוויזיה)

צ'יקטילו (ברוסית: Чикатило) היא סדרת טלוויזיה רוסית, העוסקת ברוצח הסדרתי אנדריי צ'יקטילו. פרק הבכורה הועלה לצפייה ישירה על גבי שרתי Okko ב-18 במרץ 2021.

== סקירה ==
הסדרה מספרת על הרוצח הסדרתי המפורסם ביותר בתקופה הסובייטית, אנדריי צ'יקטילו – על החיים הכפולים שניהל עבריין זה במשך שנים רבות ועל החקירה האינטנסיבית של מעשי הרצח שביצע. לדברי הבמאי סאריק אנדראסיאן, המשימה העיקרית של יוצרי הסדרה הייתה לענות על השאלות "איך אדם עם ביוגרפיה כמעט מושלמת התגלה כרוצח אכזר? מה הוליד בו את החיה?".<ref>[https://lenta.ru/news/2020/12/21/chikatilo/ Завершились съемки эксклюзивного сериала Okko «Чикатило»]</ref>

==עלילה==
הוא רצח וללא נענש יותר מעשר שנים, יותר מחמישים איש נרצחו על ידו. במקום זאת, אדם חף מפשע הורשע והוצא להורג בירייה. במשך תקופה ארוכה לא ניתן היה לשלב את הרצח שביצע למקרה אחד. מטורפים מסוג זה פשוט לא היו קיימים בברית המועצות ולכן רשויות אכיפת החוק לא היו מוכנות להילחם ב"חיה המטורפת", כפי שכינוהו עיתונאים מאוחר יותר. בלכידת צ'יקטילו היו מעורבים תושבים, שוטרים, תובעים, פסיכיאטרים ושיטות חקירה חדשות שפותחו כדי להציל אנשים חפים מפשע. כתוצאה מכך ניסיונות להעריך ולתפוס את "החיה המטורפת" נמשכו שנים והפכו לעימות מלא עם תפניות בלתי צפויות ודרמטיות בין החברה למטורף המדמם הטפיל בתוכה.

== שחקנים ודמויות ==
* דמיטרי נאגייב - אנדריי צ'יקטילו
* קונסטנטין לברוננקו – קסאייב
* דמיטרי ולאסקין – וטוויצקי
* יוליה אפנסייבה – אירינה אובסיניקובה

== הפקה ==
הסדרה צולמה עבור שירות הסטרימינג Okko. הבמאי סאריק אנדראסיאן שקד על עבודת הבימוי והעריכה, כשהתסריט נכתב על ידי אלכסיי גרביצקי וסרגיי וולקוב. הצילומים החלו בספטמבר 2020,<ref>[https://daily.afisha.ru/news/45361-vyshel-pervyy-tizer-seriala-chikatilo-premera-shou-vesnoy-2021-goda/ Вышел первый тизер сериала «Чикатило». Премьера шоу — весной 2021 года]</ref> ב-21 בדצמבר 2020 נודע על השלמתם והטריילר הראשון פורסם. יוצרי הפרויקט שמרו את שמו של השחקן שגילם את התפקיד הראשי בסתר עד לשידור פרק הבכורה.<ref></ref>

הסדרה עלתה בבכורה ב-18 במרץ 2021<ref>[http://www.kinometro.ru/tv/show/name/Okko_chikatilo_starts_5805 Okko объявил дату выхода триллера «Чикатило»]</ref> וכללה שמונה פרקים.<ref>[https://rg.ru/2020/12/21/vyshel-pervyj-trejler-seriala-andreasiana-pro-maniaka-chikatilo.html Вышел первый трейлер сериала Андреасяна про маньяка Чикатило]</ref> צילומי העונה השנייה החלו בקיץ 2021 עם ויטאלי קלישצ'קו שהצטרף לצוות השחקנים.

== קישורים חיצוניים ==

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
יחסי מלזיה–עומאן

יחסי מלזיה–עומאן הם היחסים הדו-צדדיים בין מלזיה לעומאן.

== היסטוריה ==
היחסים הדיפלומטיים הרשמיים בין המדינות כוננו בשנת 1983,<ref></ref> ובעקבותיהם הוקמה שגרירות מלזיה במסקט באותה שנה.<ref></ref> בעוד עומאן הקימה את שגרירותה בקואלה לומפור בשנת 2011.<ref></ref>

== יחסים כלכליים ==
המסחר הכולל בין שתי המדינות צמח מ-28.1 מיליון דולר בשנת 1995 ל-1.06 מיליארד דולר בשנת 2006, כאשר הייצוא של מלזיה לעומאן גדל מ-26.4 מיליון דולר ל-108 מיליון דולר והיבוא התרחב מ-1.7 מיליון דולר ל-956 מיליון דולר.<ref></ref> בשנת 2009 נחתם מזכר הבנות בין מלזיה לעומאן לשיפור התיאום בתחום הסחר ועסקים קטנים ובינוניים.<ref></ref> היצוא העיקרי של מלזיה לעומאן הוא נפט, מכונות, מוצרי עץ, מוצרי חשמל ואלקטרוניקה. עומאן ומלזיה חתמו על הסכם לעומאן לייבא עוף קפוא ממלזיה בעלות 120 מיליון יואן. עומאן מייבאת את מרבית המזון שלה, עד 80%.<ref></ref> שתי המדינות פועלות להגברת יחסי המסחר שלהן.<ref></ref><ref></ref> בשנת 2011, Shell Malaysia Trading Sdn Bhd (SMTSB) חתמה על הסכם מכירה ורכישה עם National Gas Co SAOG (NGC) מעומאן על עסקה של גז פחמימני מעובה (LPG) במערב מלזיה בסכום שלא פורסם.<ref></ref> הסכם בשיתוף פעולה בנושא אבטחת סייבר נחתם גם בין שתי המדינות בשנת 2015.<ref></ref>

בשנת 2011, היו כ-1,300 סטודנטים עומאנים במלזיה עם 30,000 תיירים מעומאן שביקרו במלזיה, בעוד ש-1,000 מלזים עבדו בעומאן בעיקר בתחום נפט וגז, רפואה, בנייה וכאקדמאים.<ref></ref>

== נציגויות דיפלומטיות ==
* מלזיה מחזיקה בעומאן שגרירות במסקט.<ref></ref>
* עומאן מחזיקה במלזיה שגרירות בקואלה לומפור.<ref></ref>

== הערות שוליים ==
יחסי אוסטרליה–כווית

יחסי אוסטרליה–כווית הם היחסים הדיפלומטיים שבין הקהילייה של אוסטרליה לבין מדינת כווית.

== סקירה כללית ==
אוסטרליה וכווית נהנות מיחסי ידידות ושיתוף פעולה. כווית מכירה בתמיכה בעצמאותה ובכנותה הטריטוריאלית של כווית שמספקת תרומתה של אוסטרליה לכוח הקואליציוני, אשר שחרר בשנת 1991 את כווית מהכיבוש העיראקי.

היחסים הדיפלומטיים בין שתי המדינות כוננו רשמית בשנת 1974 ואוסטרליה פתחה שגרירות בכווית סיטי בדצמבר 2004. שר החוץ של אוסטרליה פתח רשמית את שגרירות אוסטרליה במתחם הנוכחי כשביקר בכווית ביוני 2008. ועדת הסחר האוסטרלית (Austrade) פתחה משרד בפברואר 2010. כווית שדרגה את משרד הקשר שלה בקנברה לשגרירות בינואר 2002 ופתחה משרד תרבות בשנת 2008.

== סחר והשקעה ==
יחסי הסחר הם משמעותיים, עם פוטנציאל רב להרחבה נוספת בתחום האנרגיה (שירותים מקצועיים וציוד נלווה), חינוך, חקלאות, ייצור מתקדם, תיירות ושירותים אחרים. הסחר הדו-צדדי הסתכם ב-602.4 מיליון דולר בשנת 2017. כווית היא שוק משמעותי לייצוא אוסטרלי של חיטה, חלב, בקר, מזון ומוצרי חקלאות אחרים. לפני צאת תעשיית רכבי הרכב מאוסטרליה, כווית הייתה שוק משמעותי לרכבי נוסעים אוסטרליים. היבוא מכווית הוא כמעט כולו מוצרי נפט ודשנים.

בשנת 2017 נרשמו 1,124 הרשמות של סטודנטים כוויתים במוסדות אוסטרליים, הרוב במלגות ממשלת כווית. הקמת המכללה האוסטרלית של כווית בשנת 2004 ומכללת Box Hill מכווית בשנת 2007 סייעה בהרחבת הקשרים החינוכיים.

למעלה מ-1,000 אוסטרלים מתגוררים בכווית, המועסקים בעיקר בענפי החינוך, הבנקאות, הנפט והגז והביטחון. חברות אוסטרליות עם משרדים בכווית מתרכזות בעיקר בשירותי ניהול הנדסה ובנייה וחינוך.

ההשקעות של כווית באוסטרליה נאמדות בלמעלה מ-8.7 מיליארד דולר (2017), כולל השקעות משמעותיות של רשות ההשקעות של כווית (KIA) ושל החברה לחיפושי נפט זרים של כווית (KUFPEC). תחומי ההשקעה כוללים נדל"ן, בתי מלון, בנקאות ותחום הנפט והגז. לבית הכספים של כווית, אחד הבנקים האיסלאמיים הגדולים בכווית, יש משרד במלבורן, בעוד שחברות כווייתיות פרטיות, כולל Agility Logistics, Action Group Holdings ו- Al-Ghanim Group, השקיעו גם באוסטרליה.

התוכניות של כווית לפתח מגה-פרויקטים של תשתיות ולגוון את בסיס הכישורים של אזרחיה, מהוות הזדמנויות משמעותיות עבור חברות אוסטרליות. אנגלית מדוברת באופן נרחב ולכווית יש מכסי יבוא נמוכים. מספר מוצרי האוכל והמשקאות האוסטרלים בכווית גדל בשנים האחרונות. בנוסף, קיים עתיד לצמיחה במגזרים כולל בנייה, תשתיות, שירותי חינוך ובריאות.

עדיפות לממשלת אוסטרליה היא חידוש המשא ומתן על הסכם סחר חופשי עם המועצה לשיתוף פעולה במפרץ, כולל כווית.

== נציגויות דיפלומטיות ==
* אוסטרליה מחזיקה בכווית שגרירות בכווית סיטי.
* כווית מחזיקה באוסטרליה שגרירות בקנברה.

== קישורים חיצוניים ==

* [https://www.dfat.gov.au/geo/kuwait/Pages/kuwait-country-brief יחסי אוסטרליה–כווית], באתר משרד החוץ האוסטרלי

== הערות שוליים ==
יחסי מלזיה–סוריה

יחסי מלזיה–סוריה הם יחסי החוץ בין מלזיה לסוריה.

== היסטוריה ==
הפדרציה של מלאיה<ref>Malaysia did not come into existence until 1963.</ref> וסוריה כוננו יחסים דיפלומטיים בשנת 1958. סוריה הקימה את שגרירותה בקואלה לומפור בשנת 2001, ואילו שגרירות מלזיה בדמשק הוקמה בשנת 2002. הנשיא בשאר אל-אסד ביקר במלזיה בשנת 2003, ואילו יאנג די-פרטואן אגונג סיראג'ודין, הראג'ה של פרליס ביקר באותה שנה בסוריה.<ref></ref><ref name="relations Grow"></ref><ref name="Dealing"></ref><ref name="Asia Times Online"></ref>

בשנת 2005 היחסים בין סוריה למערב נחלשו לאחר שספגה שורה של סנקציות כלכליות ופוליטיות, כמו ארצות הברית שהחזירה את שגרירה מדמשק. על כך סוריה הגיבה בהתמקדות מוגברת בפיתוח קשרים הן עם בעלות בריתה הקיימות איראן ורוסיה, והן עם מדינות המזרח, במיוחד סין, הודו ומלזיה. בתור מדינה שרוב האוכלוסייה בה היא מוסלמית, מלזיה נהנתה במיוחד ממאמצים אלו. כמה אליטות סוריות החלו לשלוח את ילדיהן ללמוד אנגלית במלזיה, ולא ביעדים מסורתיים במערב. בעוד היחסים בין סוריה למערב השתפרו באופן חלקי החל משנת 2006, ובמיוחד לאחר כניסתו של הנשיא ברק אובמה לתפקיד בשנת 2009, סוריה המשיכה בפיתוח הקשרים עם מלזיה. המאמצים להגביר את הסחר בין שתי המדינות כללו ביקור של ראש ממשלת מלזיה, עבדאללה בדאווי, בסוריה בשנת 2007, וחתימה על מספר הסכמים בשנת 2009 הנוגעים לטיסה אווירית ולעסקים קטנים ובינוניים. המועצה העסקית הסורית-מלזית הוקמה בפברואר 2011 כדי לסייע בהמשך פיתוח הסחר בין שתי המדינות, חודש בלבד לפני תחילת מלחמת האזרחים בסוריה.<ref></ref>

== פליטים סורים במלזיה ==
באוקטובר 2015 הודיע ראש ממשלת מלזיה, נג'יב רזאק, כי לפחות 3,000 פליטים סורים יושבו מחדש במדינה, כאשר מלזיה תהפוך לאחת ממדינות הרוב המוסלמי הראשונה שמציעה הצעה זו. נג'יב הצהיר כי מדינות מוסלמיות אחראיות בחלקן להבטיח את רווחתם של הסורים הגולים שנמלטים מארצם בכמות עצומה, מה שגרם ללחצים חברתיים וכלכליים באירופה, במהלך משבר המהגרים.<ref></ref> חבורת הפליטים הראשונה הגיעה לנמל התעופה הבינלאומי קואלה לומפור ב-11 בדצמבר 2015 בטיסה שהגיעה מאיסטנבול, טורקיה.<ref></ref> המנה השנייה של 68 פליטים סורים הגיעה לבסיס חיל האוויר סובנג (מחוץ לקואלה לומפור) מביירות, לבנון במאי 2016.<ref></ref><ref></ref>

==קישורים חיצוניים==

== הערות שוליים ==
שושלות הפילוסופים

שושלות הפילוסופים (ביוונית: Διαδοχὴ τῶν φιλοσόφων) היה שמם של מספר יצירות, שאבדו מהתקופה ההלניסטית. מטרתם הייתה לתאר את הפילוסופים של האסכולות השונות במונחים של שושלת או ירושה שהם היו חלק ממנה.

מהמאה ה-3 ועד המאה ה-1 לפנה"ס היו "שושלות" (Διαδοχαί) שנכתבו על ידי אנטיגונוס איש קריסטוס , סוטיון , הרקלידס למבוס (קיצור של סוטיון), סוסיקראטס , אלכסנדר פוליהיסטור, יאסון איש ניסה , אנטיסתנס איש רודוס , וניקיאס איש ניקאיה . החיבור "חייהם ודעותיהם של פילוסופים מפורסמים" מאת דיוגנס לארטיוס (המאה ה-3 לספירה), שמהווה מקור עיקרי לידוע לנו על פילוסופים עתיקים רבים, נשען משמעותית על החיבורים הללו.

בנוסף לאלה, היו לא מעט היסטוריות של אסכולות פילוסופיות מסוימות. יצירות כאלה נוצרו על ידי פאיניאס איש ארסוס (על הסוקרטיים), אידומנאוס איש לאמפסקוס (על הסוקרטיים), ספאירוס (על הפילוסופים הארטריים), וסטרטיקלס (על סטואיקנים). בין הפפירוסים שנמצאו בווילת הפפירוסים בהרקולנאום, ישנן יצירות המוקדשות לשושלות הסטואיקנים, האקדמיה האפלטונית, והאפיקוראיים. בתקופה מאוחרת יותר, פלוטרכוס יצר את החיבור "על הפילוסופים הראשונים ויורשיהם" ואת "על הקירנאים", וגלנוס כתב "על הפלג של אפלטון" ו"על הפלג ההדוניסטי" (אפיקוראיים). היו לעיתים ביוגרפיות של פילוסופים בודדים עם תיאור קצר של יורשיו. ביוגרפיות כאלו היו "חיי פיתגורס" מאת אריסטוקסנוס , "חיי אריסטו" מאת אנדרוניקוס איש רודוס , "חיי אריסטו" מאת תלמי, ו"חיי פיתגורס" מאת יאמבליכוס.

==הערות שוליים==

קטגוריה:ספרות בשפה היוונית
קטגוריה:פילוסופיה יוונית
יחסי מלזיה–עיראק

יחסי מלזיה–עיראק הם יחסי החוץ בין מלזיה לעיראק.

== סקירה כללית ==
עיראק פתחה את שגרירותה בקואלה לומפור בשנות ה-70. מלזיה סגרה את שגרירותה בבגדאד במרץ 2003 במהלך מלחמת עיראק.

בשנת 2018 שלח ראש ממשלת עיראק חיידר אל-עבאדי לעמיתו המלזי מאהאטיר מוחמד מכתב ברכה ובו ביקש ממנו לפתוח מחדש את שגרירות מלזיה בבגדאד. לדבריו, פתיחה מחודשת של השגרירות יכולה לסייע ברמות שונות של הקשרים בין עיראק ומלזיה לאנשי שתי המדינות המוסלמיות האחיות.

== יחסים כלכליים ==
פטרונס, חברת הנפט הלאומית של מלזיה, נוכחת בעיראק מאז 2010. בשנת 2016 הוערך היקף הסחר הדו-צדדי הכולל ב-1.5 מיליארד דולר.

היצוא העיקרי של עיראק למלזיה הוא נפט. עיראק מייבאת מלזיה בעיקר מוצרים וציוד רפואי, שמן דקלים ומוצרי אלקטרוניקה וחשמל.

עיראקי איירווייז, קיימה טיסות פעם בשבוע מבגדאד לקואלה לומפור מאז שנת 2013, אך מאז שנת 2017 היא הרחיבה לפעמיים בשבוע.

נכון לעכשיו, ישנם כ-3,500 סטודנטים עיראקים במלזיה. בשנת 2016 כ-24,000 עיראקים ביקרו במלזיה ובשנת 2017 ביקרו כ-30,000 עיראקים. ישנם גם כ-300 מלזים העובדים בעיראק, בעיקר בתחום הנפט, הקשורים לפעילות פטרונס בעיראק.

בשנת 2018 הוקמה לשכת המסחר והתעשייה העיראקית–מלזית במטרה לקדם את ההזדמנויות המסחריות והתעשייתיות בין עיראק ומלזיה.

== נציגויות דיפלומטיות ==
* מלזיה מיוצגת בעיראק באמצעות שגרירותה בעמאן, ירדן.
* עיראק מחזיקה במלזיה שגרירות בקואלה לומפור.

== הערות שוליים ==
אמנם כן

אָמְנָם כֵּן יֶצֶר סוכֵן בָּנוּ הוא פיוט סליחה, המיוחס לרבי יום טוב בן יצחק מיואני. בקהילות אשכנז (בענף המזרחי בלבד) ומזרח אירופה נהוג לומר את הפיוט בתפילת ערבית של יום הכיפורים, לאחר תפילת עמידה.

==על הפיוט==
הפיוט מסודר על פי סדר אלפביתי, כאשר בכל שורה מתחילה אות חדשה. כל בית מורכב משתי שורות, והוא חותם במילה "סלחתי". בבית הראשון חתם המחבר יום-טוב את שמו, כאשר השורה הראשונה פותחת במילה "יום" והשורה הראשונה פותחת במילה "טוב". בנוסח אשכנז נשמט בית זה, והוא שרד רק בכתבי יד של נוסח צרפת. לכן, הוא אינו מופיע ברוב מחזורי התפילה, והפיוט מכונה על שם הבית השני.

משקל הפיוט הוא ספרדי, בכל שורה 3 בתים, שני הראשונים בעלי שתי הברות (לדוגמה: אמ/נם/כן) והאחרון בעל שתי הברות (לא כולל הברות קצרות). כל שורה בעלת חריזה פנימית (לדוגמה: אמנם כן יצר סוכן), ושתי המילים האחרונות בכל שורה שבאותו הבית מתחרזות ביניהן (לדוגמה: יצר סוכן בנו... רב צדק ועננו).

ישראל חיים טביוב כתב על הפיוט: "הפזמון היפה באומנותו אבל לא בשפתו וסגנונו".

==לחנים וביצועים==

אחד הלחנים המוכרים ביותר לחלק מבתי הפיוט ("פנה לעלבון..." עד "ריב ריבי...") הוא לחנו של משה צבי גולדמן מחסידות באבוב. הלחן זכה לביצועים רבים, בהם של ישיבת אלון מורה<ref></ref>, יעקב שוואקי, אודהליה ברלין, תזמורת שלהבת, אברימי רוט ועוד.

לחנים נוספים הם של חסידות חב"ד, חסידות ברסלב, חסידות ויז'ניץ, יוסי קליימן, נחמן שתיל, ברוך שור ועוד.

==קישורים חיצוניים==

* הפיוט במהדורה מדעית עם ביאור, בתוך: .
* 
* 
* 

==הערות שוליים==

קטגוריה:פיוטי יום הכיפורים
קטגוריה:סליחות
קטגוריה:יצירות עם אקרוסטיכון
רשות ניקוז ים המלח

רשות ניקוז ים המלח היא רשות ניקוז ותאגיד סטטוטורי הכפוף למשרד לאיכות הסביבה ואחראי על ניקוז המים ובכל הקשור לשיטפונות באזור ים המלח. הרשות פועלת בהתאם לחוק הניקוז משנת 1957. הקמת הרשות עצמה ובמנה שלה נקבעו צו הניקוז וההגנה מפני שיטפונות משנת 1960. השטח שמטופל על ידי הרשות הוא כ-3,006,955 דונם הפרוסים על שש רשויות מקומיות: ירושלים, ערד, תמר, מצפה רמון, רמת נגב וערבה תיכונה. שטח הרשות כולל את הנחלים אוג, קדרון, דרגה, ערוגות, חבר, צאלים, יעלים, זוהר, חימר וצין. הרשות אינה פועלת בשטח המועצות האזוריות מטה בנימין ומגילות ים המלח, מכיוון שחוק הניקוז אינו תקף ביהודה ושומרון.

הרשות מנוהלת על ידי מליאה בת 7 חברים הכוללת את נציגי המשרד לאיכות הסביבה, משרד הבריאות, משרד החקלאות ונציגי הרשויות ערד (ראש העיר ניסן בן חמו), תמר (ראש המועצה ניר ונגר), ירושלים (חבר מועצת העיר אריה קינג) ומצפה רמון (ראש המועצה רוני מרום). יושב ראש הרשות הוא ניר ונגר והמנהל הכללי הוא איתי פרימן.

== קישורים חיצוניים ==
* 

== הערות שוליים ==

קטגוריה:ים המלח
קטגוריה:המשרד להגנת הסביבה
קטגוריה:מדבר יהודה
קטגוריה:ערד
קטגוריה:מועצה אזורית תמר
קטגוריה:מצפה רמון
קטגוריה:ירושלים: ארגונים
ים המלח

קטגוריה:מועצה אזורית הערבה התיכונה
קליימקס CR1

קליימקס CR1 (באנגלית: Climax CR1) היא מכונית ספורט רודסטר מתוצרת Climax Cars Ltd, אשר יוצרה בשנת 2015 בבריטניה

==מכונית קונספט, שנת 2007==
"קליימקס CR1" הוצגה כמכונית קונספט שהופיעה לראשונה בפסטיבל "Goodwood Festival of Speed" בשנת 2007. עוצבה על ידי שלושה בוגרי אוניברסיטת קובנטרי בעיר קובנטרי במערב בריטניה. בהשראת העיצוב של דגם "קופר קלימקס F1" מתוצרת "Cooper Car Company" משנות ה-50.

דגם הקונספט מונע על ידי מנוע ארבעה צילינדרים המופעל באמצעות אתנול עם תיבת הילוכים ידנית בת 5 הילוכים מייצר 270 כ"ס ב-6,500 סל"ד ויכול להאיץ בין 97 ל -0 קמ"ש תוך 3.4 שניות עם מהירות מרבית של 257 קמ"ש

==ממאפייני"קליימקס CR1", שנת 2015==
* 2 נוסעים
* מנוע מרכזי, מנוע שטוח 4 צילינדרים של סובארו המפיק 300 כ"ס ב-6,000 סל"ד, תמסורת ידנית 6 הילוכים עם העברה מצמד אוטומטית וכן דיפרנציאל מוגבל החלקה
* סוג הנעה: הנעה אחורית
* המרכב עשוי משילוב של אלומיניום וסיבי פחמן
* הגה מתפרק
* אופציונלי: האפשרויות כוללות מיזוג אוויר ומערכת סאונד
* תאוצה בין 0–97 היא 4.0 שניות

==גלריה==
<gallery mode="packed" heights="120">
קובץ:Climax Sports Racer - front.jpg | מכונית קונספט "קליימקס CR1"
קובץ:Concept Climax 2007 - Flickr - exfordy.jpg | מכונית קונספט "קליימקס CR1", שנת 2007
קובץ:Climax Sports Racer - front.jpg | מכונית קונספט "קליימקס CR1"
</gallery>

<gallery mode="packed" heights="120">
קובץ:2015 Climax CR1 Front.jpg | "קליימקס CR1"
קובץ:Climax CR1 'Cafe Racer' - front.jpg | "קליימקס CR1"
קובץ:Climax CR1 Rear three-quarters.jpg | "קליימקס CR1"
</gallery>

== קישורים חיצוניים ==

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-2015
קטגוריה:כלי רכב בריטיים
קטגוריה:מכוניות מנוע מרכזי